**Joaquim Torra i Pla**, coñecido como **Quim Torra**, nado en Blanes o 28 de decembro de 1962, é un avogado, editor, escritor e político catalán. Desde o 17 de xaneiro de 2018 é deputado no Parlamento de Cataluña na XII lexislatura pola coalición electoral Junts per Catalunya. O 14 de maio de 2018 foi investido como o presidente 131 da Generalitat de Cataluña, cargo que ostentou até 28 de setembro de 2020, cando foi inhabilitado polo Tribunal Supremo como autor dun delito de desobediencia.

Traxectoria
-----------

Traballou durante vinte anos na empresa privada, dous deles na Suíza, na central dunha multinacional de seguros. Actualmente dedícase á escritura e a edición a través do seu editorial A Contra Vent Editors, desde onde empezou a desenvolver unha intensa actividade de recuperación da tradición literaria e xornalística catalá, especialmente da época da Segunda República Española e o exilio.

O 8 de outubro de 2009 obtivo o premio Carles Rahola de ensaio pola súa obra *Viatge involuntari á Catalunya impossible*, no marco dos Premios Literarios de Xirona, onde tamén se outorga o premio Prudenci Bertrana de novela. Neste ensaio rescata a obra e a traxectoria de varios xornalistas cataláns da época da Segunda República Española, como Just Cabot, Francisco Madrid, Ángel Ferran, Luís Capdevila e Manuel Fontdevila.

Vinculado ao movemento soberanista catalán, o 30 de abril de 2011 foi elixido ao consello permanente da Asemblea Nacional Catalá e tamén foi vicepresidente de Òmnium Cultural. En 2012 foi nomeado director do Born Centro Cultural. Como director do mesmo dirixiu o proceso de musealización das ruínas que se conservan no chan do antigo mercado, que corresponden á Barcelona de 1716. Tamén colabora na revista dixital *Esguard.* En 2015 foi nomeado presidente de Òmnium Cultural en substitución de Muriel Casals até decembro dese ano, cando foi substituído por Jordi Cuixart.

O 14 de maio de 2018 foi investido presidente da Generalitat de Cataluña en segunda votación e por maioría simple (66 votos a favor (Junts per Catalunya e Esquerra Republicana de Catalunya), 65 votos en contra (Ciutadans, PSC, Catalunya en Comú-Podem e PP) e 4 abstencións (CUP).

Notas
-----

1. ↑  "Los 135 diputados del Parlament de Catalunya tras el 21-D".
2. ↑  "Quim Torra se convierte en president para impulsar una república con un programa autonomista".
3. ↑  "Joaquim Torra i Pla". *L'Enciclopèdia.cat*. Barcelona: Grup Enciclopèdia Catalana.
4. ↑  Òmnium reclama que la propera legislatura ha de ser l'"última d'un Parlament autonòmic" - Ara. 29 de octubre de 2012
5. ↑  Quim Torra: 'La independència americana qui la va fer? Washington? Franklin? Jefferson? Tots!' - Vilaweb. 7 de septiembre de 2012.

|  |  |
| --- | --- |
|  | Wikimedia Commons ten máis contidos multimedia na categoría:  ***Quim Torra Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q1945815
* WorldCat
* VIAF: 90654091
* BNE: XX4743892
* BNF: 16581820k
* CANTIC: a10494248
* Dialnet: 2453492
* GEC: 0519536
* GND: 1057688223
* IMDb: nm3918271
* ISNI: 0000 0001 1684 3334
* LCCN: no2010042989
* LinkedIn: joaquim-torra-3b97a427
* OL: OL6847585A
* SUDOC: 144791994

 |